Lars Harald Alstadsæter

Lars Harald Alstadsæter (født 1957) en en norsk journalist og redaktør som har arbeidet i NRK ca 40 år. Han var distriktsredaktør i NRK Østafjells fra 1991 til 2010. 

Alstadsæter ble født i Larvik og vokste opp i tidligere Hedrum kommune i Vestfold. Han har siden bosatt seg i Andebu. Han er cand. mag. med spesialisering innen offentlig administrasjon og planlegging, og medier og kommunikasjon fra Høgskolen i Volda.

Han begynte i NRK i 1983 og ble fast ved distriktskontoret for Buskerud-Vestfold i Drammen fra 1985. Han startet som vikar i radioens P2 og har siden arbeidet som journalist i flere NRK-redaksjoner. I 1991 ble han ansatt som redaktør i NRKs nyopprettede distriktskontor i Vestfold. Da NRK i 2003 slo sammen distriktskontorene i Buskerud, Telemark og Vestfold til et felles regionalt kontor, ble han redaktør for NRK Østafjells. NRK Østafjells er NRKs største distriktskontor. I 2010 ble Alstadsæter ansatt i distriktsdirektørens ledergruppe ved NRKs hovedkontor på Marienlyst i Oslo og er pr 2017 assisterende distriktsdirektør.

 Referanser 

Kategori:Norske journalister
Kategori:NRK-ledere
Kategori:NRK-journalister
Kategori:Personer fra tidligere Andebu kommune
Kategori:Personer fra Sandefjord kommune
Kategori:Personer fra Larvik kommune